Document ID: 32005R1179

KOMMISSIONENS FORORDNING (EF) Nr. 1179/2005
af 20. juli 2005
om berigtigelse af forordning (EF) nr. 990/2005 om faste importværdier med henblik på fastsættelsen af indgangsprisen for visse frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1),
under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager (2), særlig artikel 4, stk. 1, og
ud fra følgende betragtninger:
(1)
Ved Kommissionens forordning (EF) nr. 990/2005 (3) fastsættes der faste importværdier med henblik på fastsættelsen af indgangsprisen for bl.a. citroner.
(2)
Der er konstateret en fejl i bilaget til forordning (EF) nr. 990/2005, for så vidt angår oplysningerne om citroner med oprindelse i Argentina. Forordningen bør derfor berigtiges.
(3)
Ifølge artikel 4, stk. 3, i forordning (EF) nr. 3223/94 anvendes gennemsnittet af de faste importværdier, når der ikke gælder nogen fast importværdi for et produkt af en given oprindelse. Dette gennemsnit bør derfor beregnes på ny, hvis en af de faste importværdier, der indgår i gennemsnittet, berigtiges.
(4)
Den pågældende importør bør anmode om anvendelse af den berigtigede faste importværdi for at undgå, at han med tilbagevirkende kraft rammes af de ugunstige konsekvenser -
UDSTEDT FØLGENDE FORORDNING:
Artikel 1
Bilaget til forordning (EF) nr. 990/2005 ændres som angivet i bilaget til nærværende forordning.
Artikel 2
Efter anmodning fra den pågældende importør foretager det toldsted, hvor bogføringen har fundet sted, en delvis tilbagebetaling af toldafgifterne for citroner, der har oprindelse i de berørte tredjelande, og som er overgået til fri omsætning i anvendelsesperioden for de faste importværdier, der er indført ved forordning (EF) nr. 990/2005 for den 30. juni 2005.
Anmodningerne om tilbagebetaling skal indgives senest den 31. oktober 2005 og være ledsaget af en erklæring om den pågældende imports overgang til fri omsætning.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 2005.

Labels: 2
18
17